ПРОТОКОЛ № 30
от заседанието на Комисия по правни и институционални въпроси 
към Пленума на Висшия съдебен съвет, проведено на 19 септември 2016 г.

Днес, 19 септември 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ
					КАРОЛИНА НЕДЕЛЧЕВА
					МАГДАЛЕНА ЛАЗАРОВА
					НЕЗАБРАВКА СТОЕВА
					КАЛИН КАЛПАКЧИЕВ

На заседанието присъстват експертните сътрудници на комисията Саша Харитонова –  директор на дирекция „Правна”, Мартин Величков – главен експерт – юрисконсулт в дирекция „Правна“, Аделина Кандова – старши експерт - „Международна дейност“, и Зорница Златева – главен експерт – връзки с обществеността.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

- Писмо от председателя на Комисия „Бюджет и финанси“ към 43-то Народно събрание относно предложение за допълнение на Законопроект за прилагане на мерките срещу пазарните злоупотреби с финансови инструменти.

Д Н Е В Е Н   Р Е Д:

1. ОТНОСНО: Информация за изпълнението на Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2015/2016 година и продължаване на Програмата сред ученици с цел превенция и повишаване на тяхната информираност за структурата, функциите и значението на съдебната власт в Република България, одобряване на проект на Концепция и проект на Споразумение за сътрудничество между ВСС и МОН. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. Приема доклада на експертите „Връзки с обществеността“ от Дирекция „Публична комуникация  и протокол“ относно Изпълнение на Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2015/2016 г. и предложението за сключване на Споразумение с Министерство на образованието и науката за продължаването на Програмата.
1.2. Изпраща писма до участниците от органите на съдебната власт в Образователната програма „Съдебната власт – информиран избор и гражданско доверие. Отворени съдилища и прокуратури“ и изисква информация за необходимостта от отпадане или включване на нови теми в Концепцията, реализираните добри практики и предложения за подобряване на Програмата, справка за магистратите и съдебните служители, желаещи да участват в нея през настоящата учебна година, с цел организиране на работна среща с тях, в срок до 30 септември 2016 г.
1.3. Възлага на експертите от дирекция „Публична комуникация и протокол“ да организират среща с ръководството на Министерството на образованието и науката за обсъждане на резултатите от проведената образователна програма „Съдебната власт – информиран избор и гражданско доверие. Отворени съдилища и прокуратури“ през учебната 2015/2016 г., Споразумението за сътрудничество и Концепцията за продължаване на Програмата.
1.4. Отправя предложение към г-н Димитър Узунов, представляващ ВСС, за участие в срещата с ръководството на МОН и определя г-жа Магдалена Лазарова – член на ВСС, г-н Калин Калпакчиев – член на ВСС и експертите от дирекция „Публична комуникация и протокол“ за представители на КПИВ, които да участват в срещата, която ще се проведе на 29.09.2016 г. в сградата на МОН.
1.5. Възлага на експертите от дирекция ПКП да организират среща с наставниците и лекторите от ОСВ, участници в Образователната програма, което да се проведе на 21.10.2016 г. в сградата на ВСС/НИП.
1.6. Предлага на Пленума на Висшия съдебен съвет да ПРОДЪЛЖИ Образователната програма „Съдебната власт – информиран избор и гражданско доверие. Отворени съдилища и прокуратури” сред ученици с цел превенция и повишаване на тяхната информираност за структурата, функциите и значението на съдебната власт в Република България.
1.7. Предлага на Пленума на Висшия съдебен съвет да ОДОБРИ Концепция на Образователната програма „Съдебната власт – информиран избор и гражданско доверие. Отворени съдилища и прокуратури” сред ученици с цел превенция и повишаване на тяхната информираност за структурата, функциите и значението на съдебната власт в България, която да се актуализира при необходимост.
1.8. Предлага на Пленума на Висшия съдебен съвет да ОДОБРИ Споразумение за сътрудничество между Висшия съдебен съвет и Министерство на образованието и науката относно продължаване на Образователната програма сред ученици с цел превенция и повишаване на тяхната информираност за структурата, функциите и значението на съдебната власт в Република България.
1.9. Предлага на Пленума на Висшия съдебен съвет да УПЪЛНОМОЩИ представляващия ВСС Димитър Узунов да подпише Споразумението за сътрудничество между ВСС и МОН.
1.10. Участието на магистрати и съдебни служители в Образователната програма „Съдебната власт – информиран избор и гражданско доверие. Отворени съдилища и прокуратури“ да бъде отразено при изготвяне на атестационните им оценки.
1.11. Изразява благодарност на всички органи на съдебната власт и всички магистрати и съдебни служители, които са участвали в изпълнението на Образователната програма „Съдебната власт – информиран избор и гражданско доверие. Отворени съдилища и прокуратури“ през учебната 2015-2016 г.
1.12. Внася предложението за разглеждане на заседание на Пленума на Висшия съдебен съвет, насрочено за 29.09.2016 г.

2. ОТНОСНО: Комуникационната политика на ВСС и План за действие за изпълнение на Комуникационната политика на ВСС 2014 – 2018 г. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. СЪГЛАСУВА АКТУАЛИЗИРАНИТЕ Комуникационна политика на ВСС и План за действие за изпълнение на Комуникационната политика на ВСС 2014-2018 г. и ги внася за разглеждане на заседание на Пленума на ВСС.
2.2. За изготвяне на Доклада за прилагане на Плана за действие за изпълнение на Комуникационната политика на ВСС за периода 2014 г. – 2018 г., ВЪЗЛАГА на Главния секретар на ВСС да изготви и предостави на Комисията по правни и институционални въпроси  необходимата информация относно изпълнението му за първото полугодие на 2016 г., съгласно приложения въпросник, в срок до 20.10.2016 г., по дейностите с отговорник Главния секретар на ВСС и АВСС.
2.3. За нуждите на Доклада за прилагане на Плана за действие за изпълнение на Комуникационната политика на ВСС за периода 2014 г. – 2018 г., всяка от постоянните комисии към Пленума, Съдийската и Прокурорската колегии на ВСС да предостави на Комисията по правни и институционални въпроси информация относно изпълнението му за първото полугодие на 2016 г., съгласно приложения въпросник, по дейностите от нейна компетентност, в срок до 20.10.2016 г.
2.4. СЪГЛАСУВА изготвения Въпросник за отчитане прилагането на Плана за действие за изпълнение на Комуникационната политика на ВСС за периода 2014 г. – 2018 г. през първото полугодие на 2016 г. 
2.5. Препис от решението да се изпрати на Главния секретар на ВСС и постоянните комисии на Пленума, Съдийската и Прокурорската колегии на ВСС, по компетентност.
2.6. СЪГЛАСУВА актуализирания План за кризисен ПР на ВСС и го внася за разглеждане на заседание на Пленума на ВСС.
2.7. Определя г-жа Юлиана Колева за представител на Комисията по правни институционални въпроси и Предлага на Съдийската и Прокурорската колегии към ВСС да определят свои представители за актуализиране състава на Антикризисния щаб.
2.8. Внася предложението за разглеждане в заседание на Съдийската колегия към ВСС, насрочено за 04.10.2016 г. и в заседание на Прокурорската колегия, насрочено за 05.10.2016 г.
2.9. СЪГЛАСУВА Правилата за публикуване на информация на страницата на ВСС в социалната мрежа Фейсбук и ги внася за разглеждане на заседание на Пленума на ВСС.
2.10. Предлага на Пленума на Висшия съдебен съвет да ПРИЕМЕ актуализираните Комуникационна политика на ВСС,  План за действие за изпълнение на Комуникационната политика на ВСС 2014-2018 и произтичащите от тях Правила.
2.11. Предлага на Пленума на Висшия съдебен съвет Комуникационна политика на ВСС и Планът за действие за изпълнение на Комуникационната политика на ВСС 2014-2018. ДА СЕ ПУБЛИКУВАТ на Интернет сайта на ВСС в раздел „Нормативни и вътрешни актове”, подраздел „Вътрешни актове”, като се архивират публикуваните към момента комуникационни документи.
2.12. Внася предложението за разглеждане на заседание на Пленума на Висшия съдебен съвет, насрочено за 29.09.2016 г.

3. ОТНОСНО: Процедура за публична реакция на Висшия съдебен съвет в случаи на засягане на независимостта на съдебната власт.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. СЪГЛАСУВА актуализираната Процедура за публична реакция на Висшия съдебен съвет в случаи на засягане на независимостта на съдебната власт.
3.2. Предлага на Пленума на Висшия съдебен да ПРИЕМЕ актуализираната Процедура за публична реакция на Висшия съдебен съвет в случаи на засягане на независимостта на съдебната власт.
3.3. Предлага на Съдийската и Прокурорската колегии към ВСС да определят свои представители за актуализиране състава на Антикризисния щаб.
3.4. Внася предложението за разглеждане в заседание на Съдийската колегия към ВСС, насрочено за 04.10.2016 г. и в заседание на Прокурорската колегия, насрочено за 05.10.2016 г.

4. ОТНОСНО: Провеждане на годишна среща на лицата, отговарящи за връзки с обществеността в органите на съдебната власт във ВСС през октомври 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Възлага на експертите в дирекция „Публична комуникация и протокол“ да организират среща на лицата, отговарящи за връзките с обществеността в органите на съдебната власт, на 07.10.2016 г.от 11:00 ч. в зала 107, сградата на ВСС.
4.2. Определя членовете на Комисията по правни институционални въпроси за участие в срещата на лицата отговарящи за връзките с обществеността в органите на съдебната власт.
4.3. Предлага на Съдийската и Прокурорската колегии към ВСС да определят свои представители за участие в срещата на лицата отговарящи за връзките с обществеността в органите на съдебната власт.
4.4. Внася предложението за разглеждане в заседание на Съдийската колегия към ВСС, насрочено за 04.10.2016 г. и в заседание на Прокурорската колегия, насрочено за 05.10.2016 г.

5. ОТНОСНО: Проект на информация за Годишния доклад на Европейската мрежа на съдебните съвети (ЕМСС) за 2015 – 2016 г. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. Одобрява изготвената информация за целите на Годишния доклад на Европейската мрежа на съдебните съвети (ЕМСС) за 2015 – 2016 г.
5.2. Информацията по  т. 5.1. да се изпрати на Офиса на ЕМСС от дирекция „Международна дейност“ в превод на английски език.

6. ОТНОСНО: Писмо от Националния институт на правосъдието във връзка с посещение на делегация от Киргизстан в периода 5 – 7 октомври 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. Приема за сведение писмото от Националния институт на правосъдието във връзка с посещение на делегация от Киргизстан в периода 5 – 7 октомври 2016 г.
6.2. Определя за участие в срещата членовете на Комисията по правни институционални въпроси.
6.3. Предоставя информацията на всички членове на Висшия съдебен съвет и им предлага да вземат участие в срещата като заявят желанието си в срок до 21.09.2016 г.

7. ОТНОСНО: Покана от ГД „Правосъдие и потребители“, отдел „Общи съдебни политики и съдебни системи“ на Европейската комисия, във връзка с предстояща среща на лицата за контакт на националните съдебни системи, която ще се проведе на 3 октомври 2016 г. в гр. Брюксел, Белгия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. Предлага на Пленума на Висшия съдебен съвет да ВЪЗЛОЖИ на главния секретар на ВСС да командирова Христина Тодорова – директор на дирекция „Международна дейност“, за участие в среща на лицата за контакт на националните съдебни системи, за периода 2-4 октомври 2016 г. в гр. Брюксел, Белгия.
Пътните разходи и разходите за две нощувки са за сметка на Европейската комисия. Пътуването ще се извърши със самолет.
Разходите за дневни пари за три дни и за медицинска застраховка са за сметка на Висшия съдебен съвет.
7.2. Внася предложението за разглеждане на заседание на Пленума на Висшия съдебен съвет, насрочено за 29.09.2016 г.
7.3. Изпраща преписката по т. 7 на Комисия „Бюджет и финанси“, по компетентност и за сведение.

8. ОТНОСНО: Обобщена информация за изпълнение на препоръките от Доклада за оценка на България от Четвъртия кръг на мониторинга на Групата държави срещу корупцията (ГРЕКО) на тема „Превенция на корупцията по отношение на народните представители, съдиите и прокурорите“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. Отлага разглеждането на т. 8 за прецизиране на отговорите по препоръка № 9, № 10 и № 16, със съдействието на експертните сътрудници на постоянните комисии, за следващото заседание.

9. ОТНОСНО: Писмо от Министерство на правосъдието на Република България за изготвянето на Оценката на Европейските съдебни системи от Европейската комисия за ефективност на правосъдието (CEPEJ) за нуждите на Информационното табло в областта на правосъдието за 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Приема за сведение и изпраща попълнения въпросник „Извадка от Схемата за оценка на съдебните системи“ на Министерство на правосъдието.

10. ОТНОСНО: Информация от председателя на Районен съд гр. Балчик във връзка с решение на КПИВ по протокол № 26/11.07.2016 г., т. 7. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. Отлага разглеждането на т. 10 за проучване, за следващото заседание.

11. ОТНОСНО: Искане от Анелия Рашева – съдия в Районен съд гр. Видин за предоставяне на информация относно настъпилата законодателна промяна в чл. 230, ал. 1 от ЗСВ /влязла в сила на 09.08.2016 г./. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Приема за запознаване искането от Анелия Рашева – съдия в Районен съд гр. Видин за предоставяне на информация относно настъпилата законодателна промяна в чл. 230, ал. 1 от ЗСВ /влязла в сила на 09.08.2016 г./

12. ОТНОСНО: Молба от Петър Петров – съдия в Районен съд гр. Генерал Тошево относно допълнително трудово възнаграждение на районен съдия, временно съвместяващ и длъжността на съдия по вписванията. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

12.1. Решението на Комисията по правни въпроси по протокол № 3 от 20.01.2014 г., т. 7 да се изпрати на Петър Петров – съдия в Районен съд гр. Генерал Тошево.

13. ОТНОСНО: Писмо от председателя на Районен съд гр. Ивайловград относно разпоредбата на чл. 361, ал. 3 от ЗСВ, за становище. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. Отлага разглеждането на т. 13 с оглед предстоящо изменение на Закона за съдебната власт в тази насока.

ДОПЪЛНИТЕЛНА ТОЧКА 28. ОТНОСНО: Писмо от председателя на Комисия „Бюджет и финанси“ към 43-то Народно събрание относно предложение за допълнение на Законопроект за прилагане на мерките срещу пазарните злоупотреби с финансови инструменти.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

28.1. Предлага на Пленума на Висшия съдебен съвет да ИЗРАЗИ положително становище по предложението за допълнение на Законопроекта за прилагане на мерките срещу пазарните злоупотреби с финансови инструменти.
28.2. Внася предложението за разглеждане на заседание на Пленума на Висшия съдебен съвет, насрочено за 21.09.2016 г.

14. ОТНОСНО: Писмо от председателя на Софийски районен съд с искане за прекратяване на обявения конкурс за лого на съдилищата в България. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Писмото от председателя на Софийски районен съд да се изпрати на Съдийската колегия на Висшия съдебен съвет, по компетентност.

15. ОТНОСНО: Писмо от председателя на Районен съд гр. Ихтиман във връзка с изменението на Закона за съдебната власт и въвеждането на възможността на държавните съдебни изпълнители  да бъде възложено събирането на вземания на органите на съдебната власт, за становище. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

15.1. Приема за сведение писмото от председателя на Районен съд гр. Ихтиман.

16. ОТНОСНО: Доклад по проект „Мониторинг на стратегически области в работата на Висш съдебен съвет /м. октомври 2014 г. – м. април 2016 г./ с вх. № 96-00-387/09.08.2016 г. на Център за съдебна и разследваща журналистика. /отложена от заседание на комисията проведено на 12.09.2016 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

16.1. Прима за сведение Доклада по проект „Мониторинг на стратегически области в работата на Висш съдебен съвет“.

17. ОТНОСНО: Хронограма за изработване на нормативни актове от Висшия съдебен съвет.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

17.1. Отлага разглеждането на т. 17 за допълнително проучване.

18. ОТНОСНО: Обсъждане и приемане решение за прилагането на разпоредбата на чл. 195а, ал. 1 от ЗСВ относно кръга „задължени лица“.

След проведено гласуване: 5 – „за“ и 3 „против“:

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

18.1. Декларации по чл. 195а от ЗСВ следва да бъдат подавани от лицата, изчерпателно изброени в текста на чл. 195а, ал. 1 от ЗСВ, в случаите на подписване на акт за встъпване в длъжност. Заварените на съответните длъжности лица не са законово задължени да подадат такава декларация, но няма и законова забрана за това.
Начинът за набиране на информация, както и съдържанието на заключенията по чл. 195б от ЗСВ, следва да бъдат уредени във вътрешни правила на комисиите по професионална етика към съответните колегии на Висшия съдебен съвет.
18.2. Решението по т. 18 да се внесе за разглеждане на заседание на Пленума на Висшия съдебен съвет, насрочено за 29.09.2016 г.

19. ОТНОСНО: Информация от Апелативен съд гр. Пловдив във връзка с решение на КПИВ по протокол № 26 от 11.07.2016 г., т. 6.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

19.1. Приема за сведение информацията от Апелативен съд гр. Пловдив във връзка с решение на КПИВ по протокол № 26 от 11.07.2016 г., т. 6.

20. ОТНОСНО: Писмо от и.ф. председателя на Районен съд гр. Благоевград относно искане за становище по постъпили допълнения към писма от Екатерина Николова – съдия в Районен съд гр. Благоевград.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

20.1. Приема за сведение писмото от и.ф. председателя на Районен съд гр. Благоевград относно искане за становище по постъпили допълнения към писма от Екатерина Николова – съдия в Районен съд гр. Благоевград, тъй като с решение на комисията по протокол № 28 от 27.07.2016 г., т.7 е изпратен отговор.

21. ОТНОСНО: Писмо от председателя на Районен съд гр. Добрич относно заличаването на данни в електронния архив в служба „Бюро съдимост“, касаещи наложени административни наказания по чл. 78а от НК, за които е изтекъл срокът по чл. 31, ал. 1 от Наредба № 8 от 26.02.2008 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

21.1. Решението на Комисията по правни въпроси по протокол № 8 от 17.02.2014 г., т. 5 да се изпрати на председателя на Районен съд гр. Добрич.

22. ОТНОСНО: Писмо от директора на Националния институт на правосъдието във връзка с подготовката за провеждането на задължителния курс на първоначално обучение по смисъла на чл. 249, ал. 1, т. 1 от ЗСВ на кандидатите за младши съдии и младши прокурори.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

22.1. Предлага на Пленума на Висшия съдебен съвет да УПЪЛНОМОЩИ представляващия Висшия съдебен съвет да подпише договорите за задължително първоначално обучение на кандидатите за младши съдии и младши прокурори в Националния институт на правосъдието.
22.2. Внася предложението за разглеждане на заседание на Пленума на Висшия съдебен съвет, насрочено за 21.09.2016 г.

23. ОТНОСНО: Писмо от Министерство на правосъдието относно проект на Закон за изменение и допълнение на Закона за правната помощ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

23.1. Възлага на Юлиана Колева да изготви становище по Законопроекта на Закона за правната помощ за следващото заседание на комисията.

ЗАБЕЛЕЖКА: Председателят на Комисията по правни и институционални въпроси заявява, че към момента на разглеждане на т. 24, т. 25, т. 26 и т. 27 от настоящия дневен ред в залата присъстват г-жа Юлиана Колева, г-жа Юлия Ковачева, г-жа Светла Петкова и г-жа Магдалена Лазарова.
При липса на кворум заседанието не може да продължи, поради което се закрива.

ПРЕДСЕДАТЕЛ
НА КОМИСИЯТА:		/П/     
                     ЮЛИАНА КОЛЕВА